text: Augmenta un 11% la despesa total durant l'estada a la Destinació Barcelona durant el mes de desembre | Observatori del Turisme a Barcelona: ciutat i regió
  Home - Augmenta un 11% la despesa total durant l'estada a la Destinació Barcelona durant el mes de desembre
  Durant el desembre s'ha mantingut la distribució segons la procedència dels turistes que han visitat la Destinació en els últims mesos, destacant, un mes més, els turistes internacionals que visiten la ciutat de Barcelona (73,6%) i els turistes nacionals que ho fan a Barcelona regió (65,3%).
  El perfil del turista tipus a la Destinació Barcelona ha estat el d'una persona de 36,8 anys, que ha viatjat per oci (61,3%), en parella (46,9%) i que ha visitat el municipi de destinació 8,6 vegades de mitjana. Només un 43,0% dels visitants no havien estat mai al municipi de pernoctació front el 33,3% que ja l'havia visitat 4 vegades o més els darrers 10 anys.
  Durant l'estada, que ha tingut una duració mitjana de 4,5 dies, les dues principals activitats dutes a terme al municipi han estat, una vegada més, degustar gastronomia (91,4%) i realitzar passejades tranquil·les i de relaxació (83,0%).
  S'observa, un augment del 10,8% de la despesa total durant l'estada a la Destinació respecte al mes anterior, amb un valor de 399,50€. Així mateix, igual que històricament, la major part d'aquesta despesa segueix destinant-se a menjar i beguda, seguida, per aquest ordre, de les compres, la cultura i del transport intern.
  La valoració general mitjana dels municipis visitats ha estat d'un 8,74 sobre 10. Els aspectes millor puntuats continuen essent el caràcter i amabilitat de la gent (8,67) i la restauració (8,46).
  Per últim, aquest últim més ha augmentant el número de turistes que han modificat la planificació i/o l'organització inicial de la seva visita a la Destinació de Barcelona pels efectes derivats de la Covid-19 respecte als mesos anteriors.
  Per a més informació: Informe de resultats. Perfil i hàbits dels turistes a la Destinació Barcelona Desembre 2021